NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 1610/2008

**803a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov (tlač 803) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1065 z 23. októbra 2008 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov (tlač 803) na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie, rozpočet a menu**

 **Výboru Národnej rady Slovenskej republiky pre hospodársku politiku**

**Výboru Národnej rady Slovenskej republiky pre pôdohospodárstvo, životné prostredie a ochranu prírody a**

**Výboru Národnej rady Slovenskej republiky pre verejnú správu a regionálny rozvoj**

 Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 511 z 18. novembra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť** **s pripomienkami.**

Výbor Národnej rady Slovenskej republiky pre financie, rozpočet a menu uznesením č. 410 z 19. novembra 2008 s vládnym návrhom zákona **súhlasil** a odporučil ho Národnej rady Slovenskej republiky **schváliť s pripomienkami**.

Výbor Národnej rady Slovenskej republiky pre hospodársku politiku uznesením č. 426 z 19. novembra 2008 s vládnym návrhom zákona **súhlasil** a odporučil ho Národnej rady Slovenskej republiky **schváliť s pripomienkami**.

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 330 z 18. novembra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 Výbor Národnej rady Slovenskej republiky pre verejnú správu a regionálny rozvoj uznesením č. 232 zo 6. novembra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**Čl. I.**

1. K 7. bodu

7. bod novely znie:

„7. V § 2 ods. 12 sa za slovami „údajov katastra“ vypúšťa čiarka a slová „bodových polí a základnej bázy údajov pre geografický informačný systém“ sa nahrádzajú slovami „základov a základnej bázy údajov pre geografický informačný systém najmä prostredníctvom webových služieb.“.

Vypúšťa sa nadbytočná čiarka v slovnom spojení „katastra nehnuteľností“

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

2. K 17. bodu

V písmene r) sa slová „v úradnom vestníku“ nahrádzajú slovami „v  Spravodajcovi úradu geodézie, kartografie a katastra Slovenskej republiky (ďalej len „úradný vestník“)“.

Pripomienka upresňujúca názov publikačného orgánu Úradu geodézie, kartografie a katastra Slovenskej republiky.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

3. K 19. bodu

Úvodná veta 19. bodu znie :

„19. V § 4 sa odsek 5 dopĺňa novým písmenom a), ktoré znie:“.

Legislatívna pripomienka, ktorej uplatnenie vyplýva z obsahu 19. a 20. bodu novely.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

4. K 22. bodu

V texte 22. bodu sa na konci pripája táto veta:

„Poznámka pod čiarou k odkazu 2b znie:

„2b) Zákon č. 293/2007 Z .z. o uznávaní odborných kvalifikácií.“.“.

Pripomienka, ktorou sa aktualizuje osobitný predpis.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

5. K 37. bodu

37. bod novely znie:

„37. V § 23 ods. 2 písm. b) sa suma „3000 Sk“ nahrádza sumou „330 EUR“ a slová „v písmene c) až j)“ sa nahrádzajú slovami „v písmene c) až k)“.

Dopĺňa omylom nezahrnutý bod k) v uvedenom ustanovení.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča neschváliť**

6. K 43. bodu

43. bod znie:

43. „V § 25a v prvej vete sa slová „g) a j)“ nahrádzajú slovami „g), j), k) a l)“.

Formulačná pripomienka v súlade so zaužívanou legislatívnou praxou.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

7. K 44. bodu

„44. V § 28 sa odsek 1 dopĺňa písmenom g), ktoré znie:

„g) popis údajov spravovaných v informačnom systéme geodézie, kartografie a katastra metaúdajmi.“.“.

Doplnenie splnomocňujúceho ustanovenia spĺňajúce požiadavky 19. bodu Legislatívnych pokynov Legislatívnych pravidiel tvorby zákonov.

**Výbor Národnej rady Slovenskej republiky pre financie, rozpočet a menu**

**Gestorský výbor odporúča**

8. K 45. bodu

V článku I bode 45. v prílohe k zákonu č. 215/1995 Z. z. sa v 1. bode slová v zátvorke „Mimoriadne vydanie Ú.v. EÚ, kap. 13/zv. 32“ nahrádzajú slovami „Mimoriadne vydanie Ú.v. EÚ, kap. 13/zv. 32; Ú.v. EÚ L 345, 31.12.2003.“.

Ide o legislatívno-technickú pripomienku, ktorou sa sleduje zosúladenie so zaužívanou legislatívnou praxou.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre hospodársku politiku**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**V.**

 Gestorský výbor odporúča hlasovať o bodoch 1 až 4 a 6 až 8 spoločnej správy s návrhom gestorského výboru uvedené body schváliť.

 Gestorský výbor odporúča hlasovať o bode 5 spoločnej správy s návrhom tento bod neschváliť.

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z. (tlač 803) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov (tlač 803) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 338 z 25. novembra  2008.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Ján **S l a b ý**  v. r.

predseda výboru